Document ID: 31997R0225

KOMMISSIONENS FORORDNING (EF) Nr. 225/97 af 6. februar 1997 om ændring af forordning (EF) nr. 1294/96 om gennemførelsesbestemmelser til Rådets forordning (EØF) nr. 822/87 for så vidt angår høst-, produktions- og beholdningsanmeldelser inden for vinsektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1592/96 (2), særlig artikel 3, stk. 4, artikel 36, stk. 6, artikel 39, stk. 7, og artikel 81, og
ud fra følgende betragtninger:
I Kommissionens forordning (EF) nr. 1294/96 (3), berigtiget ved forordning (EF) nr. 2050/96 (4), er der fastsat gennemførelsesforanstaltninger til forordning (EØF) nr. 822/87, bl.a. med hensyn til høst-, produktions- og beholdningsanmeldelser for vinprodukter;
en gennemgang af artikel 1 i forordning (EF) nr. 1294/96 har afsløret forskelle i de forskellige sprogudgaver i forhold til den definition, der var gældende inden nævnte forordning; det bør præciseres, at høstanmeldelsen skal indgives af drueproducenten; det er derfor hensigtsmæssigt at angive det for ikke at skabe tvetydighed;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Artikel 1, stk. 1, i forordning (EF) nr. 1294/96 affattes således:
»1. Fysiske eller juridiske personer eller sammenslutninger af sådanne, der høster druer, i det følgende benævnt »druehøstere«, indsender hvert år til medlemsstaternes myndigheder i den fastsatte administrative enhed en høstanmeldelse, der som et minimum skal indeholde de oplysninger, der er nævnt i tabel A og i givet fald i tabel Aa i bilag I.
Medlemsstaterne kan eventuelt tillade fremlæggelse af en anmeldelse pr. bedrift.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 2. september 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. februar 1997.

Labels: 12
7
3
6